
PËR PËRCAKTIMIN E KRITEREVE PËR CAKTIMIN E VLERËS SË DËMIT TË SHKAKTUAR NË FONDIN KULLOSOR

Në mbështetje të nenit 100 të Kushtetutës dhe të pikës 2 të nenit 33 të ligjit nr.9693, datë 19.3.2007 “Për fondin kullosor”, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave

VENDOSI:

1. Zhdëmtimin në masë të plotë dhe të njëhershëm të dëmit të shkaktuar në fondin kullosor. Zhdëmtimi përfshin:
a) pagesën e vlerës reale të dëmit, shkaktuar kullotës, livadhit ose objekteve infrastrukturore;
b) koston për rikthimin e situatës në gjendjen e mëparshme.
2. Pagimi i dëmit bëhet në bazë të aktzhdëmtimit, të nënshkruar nga drejtori i drejtorisë së shërbimit pyjor ose nga kryetari i njësisë së qeverisjes vendore, kur dëmi ka ndodhur në kullota e livadhe komunale.
3. Aktzhdëmtimi mbështetet në dokumentacionin standard, si procesverbali i këqyrjes së vendit apo i objektit të dëmtuar, aktkontrolli dhe aktverifikimi për vlerësimin e dëmit, të cilët hartohen nga inspektorët e Policisë Pyjore, nga specialistët e drejtorisë së shërbimit pyjor, në territorin e së cilës është kryer dëmi ose nga organi kontrollues i njësisë së qeverisjes vendore, kur dëmi është kryer në kullotat e livadhet komunale. Këto dokumente hartohen në kohën e vënies re të dëmit.
4. Për përcaktimin e vlerës së një dëmi të shkaktuar në kullota apo në livadhe, drejtoria përkatëse e shërbimit pyjor ose njësia e qeverisjes vendore mban parasysh:
a) Sipërfaqen e kullotës apo të livadhit, e shprehur në njësinë fizike (m2), duke evidentuar tipin e kullotës dhe natyrën e dëmtimit të mbulesës barishtore të saj;
b) Shkallën e dëmtimit të sipërfaqes së dëmtuar në raport me sipërfaqen e përgjithshme të saj, të shprehur në %;
c) Mënyrën dhe mjetet konkrete, me të cilat është shkaktuar dëmi;
ç) Sasinë e barit të kullotave e livadheve, të bimëve mjekësore, tanifere, eterovajore e prodhimeve të tjera të dëmtuara, në përputhje me të dhënat e përcaktuara për çdo ngastër nga plani i mbarështimit të kullotave;
d) Dëmtimin e llojeve me status të mbrojtur: dru farorë, lloje të kërcënuara ose në rrezik zhdukjeje, fidanë në fidanishte, gërmoplazme (fruta, fara) dhe parcela eksperimentale;
dh) Tabelën nr.1, që i bashkëlidhet këtij vendimi dhe është pjesë përbërëse e tij.
5. Për vlerësimin e dëmit në secilin element përbërës të infrastrukturës së kullotave  e livadheve, drejtoria përkatëse e shërbimit pyjor ose njësia e qeverisjes vendore përcakton:
a) objektin konkret të dëmtuar, sipas përcaktimeve të pikës 6 të këtij vendimi;
b) shkallën e dëmtimit të objektit;
c) koston financiare të objektit të dëmtuar;
ç) shpenzimet, që nevojiten për ta riparuar e rikthyer në gjendjen e mëparshme.
6. Dëmtuesi i objekteve infrastrukturore të kullotave (rrugë, ura, tombino, prita malore, lera, çezma, korita, kanale, shenja kufi dëftuese, tabela, rrethime me tel e drurë, ngrehina etj.) në marrëveshje, me shkrim, me drejtorinë përkatëse të shërbimit pyjor, merr përsipër ta riparojë vetë dëmin, deri në kthimin e situatës në gjendjen e mëparshme.
7. Në rastin e përshkruar në pikën 6 të këtij vendimi, riparimi kryhet nën kontrollin e drejtorisë së shërbimit pyjor, në territorin e së cilës ka ndodhur dëmtimi, e cila, në përfundim të riparimit, e merr në dorëzim objektin e riparuar. Në rast se riparimi nuk është kryer sipas kushteve të përcaktuara në marrëveshje, dëmtuesi detyrohet të shpërblejë vlerën e dëmit. Për objektet infrastrukturore të kullotave komunale, këto procedura zbatohen nga njësia organizative e qeverisjes vendore.
8. Pagesa derdhet në llogarinë bankare të drejtorisë së shërbimit pyjor ose të njësisë së qeverisjes vendore, kur dëmi është shkaktuar në kullotat e livadhet komunale.
9. Të ardhurat nga shpërblimi i dëmit përdoren nga drejtoria përkatëse e shërbimit pyjor sipas vendimit nr.432, datë 28.6.2006 të Këshillit të Ministrave “Për krijimin dhe administrimin e të ardhurave, që krijojnë institucionet buxhetore”.
10. Ngarkohen Ministria e Mjedisit, Pyjeve dhe Administrimit të Ujërave dhe komunat e bashkitë, që kanë, në pronësi apo në përdorim, kullota e livadhe, për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Sali Berisha  

Tabela 1
E SHPËRBLIMIT TË DËMEVE TË SHKAKTUARA NË FONDIN KULLOSOR

	
	Lloji i dëmit
	Njësia e
matjes
	Vlefta e dëmit për
njësi në lekë

	1
	A. Dëmtime të parikthyeshme të sipërfaqes kullosore
Dëmtim i pakthyeshëm i sipërfaqes së kullotave dhe 
livadheve nga ndërtimet e instalimet e pamiratuara për:
miniera, stacione energjetike, linja elektrike, telegrafike televizive, gazsjellës, naftësjellës, linja tensioni të lartë, ujësjellës, kanale, rrugë, shtëpi banimi, objekte shërbimi, nxjerrje gurësh, zhavorri, ngritje furra gëlqere, kamina e të tjera të kësaj natyre 
	






m2
	






1000

	1
	B. Dëmtime të rikthyeshme
Dëmtim i sipërfaqes së kullotës dhe livadhit me anë të
punimit:
a) me mjete të mekanizuara
b) me krahë
	


m2
m2
	


500
300

	2
	Dëmtimi i sipërfaqeve të kullotës dhe livadhit nga instalimi i vathave të pa lëvizshme (me qëndrim bagëtie mbi 6 ditë)
	
m2
	
100

	3
	Dëmtimi i sipërfaqes së kullotës dhe livadhit nga depozitimi i mbeturinave sipas nenit 23 të ligjit nr.9693, datë 19.3.2007 “Për fondin kullosor” jashtë vendeve të depozitimit
	


m2
	


500

	4
	Dëmtim nga futja për kullotje e bagëtive në kullota dhe 
livadhe jashtë afateve të kontratës:
A. Para sezonit të kullotjes
1. Në kullotat dhe livadhet verore:
- për bagëtitë e imëta,
- për bagëtitë e trasha
	



Krerë
	



10

	
	
	Krerë
	20

	
	2. Në kullotat dhe livadhet dimërore:
- për bagëtitë e imëta,
- për bagëtitë e trasha
	
Krerë
	
20

	
	
	Krerë
	50

	5
	B. Mbas sezonit të kullotjes
1. Në kullotat dhe livadhet verore:
për bagëtitë e imëta,
për bagëtitë e trasha.
	

Krerë
	

50

	
	
	Krerë
	100

	
	2. Në kullotat dhe livadhet dimërore:
- për bagëtitë e imëta,
- për bagëtitë e trasha
	
Krerë
	
30

	
	
	Krerë
	50

	6
	Dëmtim i kullotës dhe livadhit nga kullotja pa kontratë
brenda sezonit të kullotjes, për çdo ditë të veçantë
kullotjeje:
- për bagëtitë e imëta, 
- për bagëtitë e trasha
	


	

	
	
	Krerë
	30

	
	
	Krerë
	50

	7
	Shfrytëzimi i kullotës dhe livadhit duke futur krerë mbi
ato të përcaktuara në kontratë:
- për bagëtitë e imëta,
- për bagëtitë e trasha
	

Krerë
	

20

	
	
	Krerë
	50

	8
	Kositja e kullotës ose livadhit pa kontratë:
në kullotat natyrore,
- në parcelat farore,
- në parcelat eksperimentale
	
m2
	
50

	
	
	m2
	100

	
	
	m2
	200

	9
	Dëmtim i kullotës ose livadhit:
kur kryhen punime përmirësuese
- në parcelat farore
- në parcelat eksperimentale
	
m2
	
100

	
	
	m2
	250

	
	
	m2
	500

	10
	Dëmtimi i kullotës dhe livadhit nga ngritja e kampingjeve
dhe objekteve të tjera të lëvizshme
	
m2
	
100

	11
	Dëmtimi i kullotës dhe livadhit nga zjarret 
	m2
	200



